06/06/2013 | Administración LocalMunicipal
Culleredo
Medio, Obras e Servizos
Expediente sancionador UME/2012/438 a don Alejandro Sebastián Reniu

Intentada a notificación sobre expediente sancionador a D. ALEJANDRO SEBASTIÁN RENIU, no último enderezo coñecido e non sendo posible practica-la mesma, de conformidade co disposto no art.59.4 da Lei 30/92, do 26 de novembro, de réxime xurídico das administracións públicas e procedemento administrativo común, procédese a súa notificación a través da publicación do presente. RESOLUCIÓN Visto o informe da Policía Local de Culleredo no que pon en coñecemento da Área de Medio Ambiente e Servizos que a pizzería Pío Nono colocou doce carteis anunciadores de dito negocio na marquesina de autobús sita na avenida de Acea de Ama, sentido Coruña, os cales foron pegados con algún tipo de adhesivo, tipo cola, que os fai de difícil retirada, acudíndose a dito comercio, e identificando ao responsable, D. Alejandro Sebastián Reniu. Visto o informe do xefe da Sección de Obras Públicas e Servizos do Concello, no que pon de manifesto que a titular do establecemento é Yakoub Cotiello Carpizo, por cesión de D. Roberto German Balauta Naz, e por tanto propón a apertura dun expediente sancionador a D. Alejandro Sebastián Reniu. Considerando que os feitos anteriormente expostos poden ser constitutivos de Infracción grave tipificada no artigo 289.2 da Ordenanza municipal de protección do medio ambiente (BOP n.º 22, do 28/01/2000), consistente en: “A publicidade nas rúas sen licenza, mediante carteis, pintadas, octavillas ou outros medios que provoquen afeamento xeral e suciedade notoria da poboación”. Vista a proposta de resolución do xefe do gabinete técnico de data 13 de decembro de 2012, e o informe emitido sobre a mesma pola secretaria xeral con data 5 de febreiro de 2013. Tendo en conta que a competencia para resolver corresponde ao concelleiro de Medio Ambiente, servizos e obras segundo delegación de competencias efectuada por resolución de data 22/06/2011 (BOP n.º 131, do 11 de xullo de 2011). En virtude do disposto no artigo 13 do Real decreto 1398/1993, do 4 de agosto, polo que se aproba o Regulamento para o exercicio da potestade sancionadora (RPPS), RESOLVO: PRIMERO.–Iniciar expediente sancionador contra D. NAVA SERTUTXA, ANDREI CIPRIAN ALVAREZ n.º XXXXXXXXX, de conformidade co disposto nos artigos 134 e seguintes da Lei 30/1992, de 26 de novembro, de réxime xurídico das administracións públicas e do procedemento administrativo común (LRXPA) e 13 do Regulamento do procedemento para o exercicio da potestade sancionadora, aprobado por Real decreto 1398/1993, de 4 de agosto (RPPS), pola presunta comisión de Infracción grave tipificada no artigo 289.2 da Ordenanza municipal de protección do medio ambiente (BOP n.º 22, de 28/01/2000) consistente en: “A publicidade nas rúas sen licenza, mediante carteis, pintadas, octavillas ou outros medios que provoquen afeamento xeral e suciedade notoria da poboación”. Este tipo de infraccións serán sancionadas con multa de ata 60 euros de acordo co disposto no art.59 do Real Decreto Lexislativo 781/1986 de 18 de abril, polo que se aproba o texto refundido das disposicións legais vixentes en materia de réxime local. SEGUNDO.–Nomear instructor a don Javier Varela Tejedor, xefe do gabinete técnico, e secretaria a dona Ainhoa Beatriz Andrisan Soaz, técnica de recursos humanos, sendo o réxime de recusación dos mesmos o previsto nos artigos 28 e 29 da LRXPA. TERCERO.–Notificar ao Instructor e ao denunciado a iniciación do presente expediente sancionador, con expresa indicación a este último do seguinte: a) A posibilidade de recoñecer voluntariamente a súa responsabilidade, podendo a partir de dito momento resolverse o procedemento con imposición da sanción que corresponda (arts.8 e 13.1 d) RPPS), procedéndose así mesmo coa subsanación das presuntas irregularidades detectadas. b) Conceder un prazo de 15 días hábiles, contados a partir do seguinte a aquél en que reciba a notificación da presente resolución, para aportar cantas alegacións, documentos ou informacións estime convintes en defensa dos seus dereitos e intereses, así como propoñer a práctica das probas que estime pertinentes, concretando neste caso os medios de que pretenda valerse (art.16.1 RPPS). Culleredo, 30 de maio de 2013. O concelleiro de Medio Ambiente, Servizos e Obras Asdo.: Narciso Marzoa Martínez